মাইক পর্টনয়

মাইকেল স্টিফেন পর্টনয় (জন্ম ২০ এপ্রিল, ১৯৬৭) একজন প্রখ্যাত মার্কিন ড্রামার এবং সঙ্গীত প্রযোজক। আন্তর্জাতিক অঙ্গনে প্রগ্রেসিভ মেটালের পথিকৃৎ, ড্রিম থিয়েটার-এর অন্যতম সহ প্রতিষ্ঠাতা এই সঙ্গীতজ্ঞ বিশ্বের শ্রেষ্ঠ ড্রামারদের মধ্যে অন্যতম এবং অনন্য। এই পর্যন্ত তিনি ৩০ বার মর্ডান ড্রামার ম্যাগাজিন পুরস্কারে পুরষ্কৃত হয়েছেন। ২০১০ সালে তিনি ড্রিম থিয়েটার থেকে সরে আসেন।

 প্রাথমিক জীবন 
পর্টনয় ১৯৬৭ সালের ২০ এপ্রিল লং বিচ, নিউ ইয়র্কে জন্মগ্রহণ করেন। তিনি ইহুদি। তার বাবা হাওয়ার্ড পোর্টনয় (১৯৪০-২০০৯) স্থানীয় একটি রেডিও স্টেশনে ডিজে হিসেবে কাজ করতেন। মাইক এবং তার বাবা কারমেল-বাই-দ্য-সি, ক্যালিফোর্নিয়ায় কেআরএমএল রেডিও স্টেশনে কাজ করতে যান, ১৯৭১ সালের প্লে মিস্টি ফর মি চলচ্চিত্রটি দেখার পর। মাইকের মা ১৯৮৪ সালের ১৬ নভেম্বর, ব্যক্তিগত বিমানে করে ভ্রমণের সময় অ্যাটলান্টিক সিটি উপকূলের কাছে বিমান দুর্ঘটনায় মারা যান।

তার বাবার ডিজে হিসেবে কাজ করার কারণে পর্টনয় ছোটবেলা থেকেই সংগীতের প্রতি আগ্রহী হয়ে ওঠেন। তিনি তার বাবার ভিনাইল রেকর্ডিং সংগ্রহ থেকে গান শুনার সুযোগ পেতেন। তিনি রাশ, কুইন, লেড জেপলিন, কিস, দ্য হু, আয়রন মেইডেন এবং বিটলস-এর মতো ব্যান্ডগুলোর গান শুনতে পছন্দ করতেন। পোর্টনয় দাবি করেন যে তিনি একজন স্বশিক্ষিত ড্রামার, যদিও তিনি হাই স্কুলে সংগীত তত্ত্ব ক্লাস করেছিলেন। সেই সময় তিনি স্থানীয় ব্যান্ডে বাজানো শুরু করেন। রাইজিং পাওয়ার এবং ইনার স্যাঙ্কটাম ব্যান্ডের সাথে তিনি একক অ্যালবাম রেকর্ড এবং প্রকাশ করেছিলেন।

বিষয়শ্রেণী:বার্কলি কলেজ অব মিউজিকের প্রাক্তন শিক্ষার্থী
বিষয়শ্রেণী:রোডরানার রেকর্ডসের শিল্পী
বিষয়শ্রেণী:জীবিত ব্যক্তি
বিষয়শ্রেণী:মার্কিন হেভি মেটাল গায়ক
বিষয়শ্রেণী:মার্কিন গায়ক
বিষয়শ্রেণী:১৯৬৭-এ জন্ম
বিষয়শ্রেণী:প্রগ্রেসিভ রক ড্রামবাদক
বিষয়শ্রেণী:মার্কিন রক ড্রামার